Die **Suid-Koreaanse nasionale rugbyspan** (Koreaans: 대한민국 럭비 유니언 국가대표팀, *Daehanminguk reogbi yunieon gukga daepyo tim*) is die nasionale rugbyspan wat Suid-Korea in internasionale wedstryde (toetswedstryde) verteenwoordig. Rugby word in Suid-Korea geadministreer deur die Koreaanse Rugbyunie (KRU) wat in 1948 gestig is. Suid-Korea word deur Wêreldrugby as ’n vlak drie-span erken. Die Suid-Koreaanse rugbyspan is tans (April 2024) 30ste op Wêreldrugby se wêreldranglys gelys. Die span word as een van die sterker rugbyspanne in Asië naas Japan en Hongkong beskou en neem aan die jaarlikse Asiatiese Rugbykampioenskap deel. Suid-Korea het op gereelde grondslag na die uitspeelwedstryde van die rugbywêreldbekerkwalifisering deurgedring.

In 1969 het Suid-Korea sy eerste toetswedstryd tydens die eerste Asiatiese Kampioenskap teen Taiwan gespeel. Die Suid-Koreaanse span het hul hoogtepunt in die tagtigerjare bereik, toe hulle drie opeenvolgende Asiatiese Rugbykampioenskaptoernooie kon (en ook ’n volstoom Japan verslaan het), en selfs daarin geslaag het om in ’n toetswedstryd teen die Wallabies te speel. Korea het die uitspeelwedstryd van die kwalifisering vir die rugbywêreldbekertoernooie in 1999, 2003 en 2007 bereik, maar is telkens deur Tonga uitgeskakel. Hulle kon ook nie kwalifiseer vir die rugbywêreldbekertoernooie van 2011, 2015, 2019 of 2023 nie.

Beheerliggaam
-------------

*Die hoofartikel vir hierdie afdeling is: Koreaanse Rugbyunie.*
Die beheerliggaam vir rugby in Suid-Korea is die Koreaanse Rugbyunie (KRU). Die KRU is in 1948 gestig en het in 1988 by die Internasionale Rugbyraad (IRR, nou Wêreldrugby) aangesluit. Daarbenewens was die KRU in 1968 ’n stigtingslid van die Asiatiese Rugbyvoetbalunie (Engels: *Rugby Football Union*, ARFU; nou Asië Rugby).

Die hoogste rugbyliga in Suid-Korea is die Koreaanse Superrugbyliga, waaraan tien spanne deelneem. Die meeste spelers van die Koreaanse nasionale span is uit dié liga afkomstig. Van die ander spelers is veral in Japan aktief.

Naas die amptelike nasionale span roep die KRU ook ander keurspanne byeen. Net soos ander rugbylande beskik Suid-Korea oor ’n o/20-nasionale span wat aan die Wêreldrugby o/20-kampioenskap deelneem. Die *Korea Sevens* is die Suid-Koreaanse sewesrugbyspan en hulle neem aan internasionale toernooie soos Wêreldrugby se Sewesreeks, Sewesrugbywêreldbeker en Olimpiese Somerspele deel. Kinders en jongmense word reeds op skool aan rugby bekend gestel en na gelang van hul belangstelling en talent begin hul met hul afrigting.

Geskiedenis
-----------

### Invoering en vestiging van rugby

Dit is onbekend wanneer rugby vir die eerste keer in Korea gespeel is. Gedurende die middel-19de eeu het Europese seemanne van die vroegste rugbywedstryde in Noordoos-Asiatiese hawestede soos Shanghai en Yokohama in die buurlande China en Japan gespeel, maar dit is onbekend wanneer dit in Korea begin het.

In 1905 is Korea deur Japan beset en in 1910 geannekseer, die vernaamste rugbyland in Asië, en rugby is glo daarna deur Japan na Korea gebring. Suid-Korea handhaaf tot vandag toe ’n sterk rugbymededinging teen Japan.

Ná die Tweede Wêreldoorlog, en later, gedurende die Korea-oorlog, het die groot instroming van troepe uit die lande van die Britse Statebond die sport se teenwoordigheid versterk. Sedertdien word rugby in Suid-Korea veral deur die weermag gespeel.

Suid-Koreaanse rugby het egter ook ’n tweede hupstoot gekry. Die sterk groei van dié land se ekonomie sedert die 1960’s het tot ’n sterk samewerking tussen Japannese en Suid-Koreaanse maatskappye gelei, en dit het die voormalige oorheersing van die weermag in rugby beëindig. In 1968 was Suid-Korea een van Asiatiese Rugbyvoetbalunie se stigterslede; die ander was Hongkong, Maleisië, Singapoer, Sri Lanka en Thailand. In Maart 1969 het die Suid-Koreaners aan die eerste Asiatiese Rugbykampioenskap in Japan deelgeneem, hulle het egter drie nederlae gely teen Taiwan, Hongkongse en Japan, terwyl die wedstryd teen Thailand weens sterk sneeu afgelas moes word. Een jaar later kon die span die uitspeelwedstryd teen Ceylon wen.

### Eerste Asiatiese Rugbykampioenskappe

Gedurende die 1970’s het Suid-Korea wedstryde teen die meeste Asiatiese buurlande met ’n rugbytradisie gespeel, insluitende Hongkong, Japan, Taiwan, Thailand, Maleisië, Sri Lanka en Singapoer. Suid-Korea kon gemengde resultate teen sy bure aanteken, en het tydens die Asiatiese Rugbykampioenskap 1972 weereens vyfde eindig, dié keer het hulle Sri Lanka oorrompel. Van 1974 het die span ’n opwaartse neiging begin toon en vir die eerste keer in die derde plek geëindig, nadat hulle Maleisië in die uitspeelwedstryd verneder het. Een jaar later het die Suid-Koreaners die tweede plek agter die Japanners behaal. In 1978 en 1980 het hulle die eindstryd gehaal, maar is telkens deur Japan geklop.

In 1982 het die span eindelik deurgebreek en kon Japan in die eindstryd naelskraaps klop. In 1984 moes hulle met die tweede plek agter Japan tevrede wees, terwyl hulle in 1986, 1988 en 1990 drie agtereenvolgende eindstrydoorwinnings oor Japan kon aanteken. Daarmee het Suid-Korea homself naas Japan en Hongkong as ’n vername rugbyland in Asië gevestig.

In 1985 het die Internasionale Rugbyvoetbalraad (IRVR; nou Wêreldrugby), wat destyds baie eksklusief was en slegs agt lede gehad het, op die invoering van die rugbywêreldbekertoernooi besluit. Vir die eerste Rugbywêreldbeker 1987 het die IRVR nege spanne vir deelname genooi, maar Suid-Korea het geen uitnodiging ontvang nie. Suid-Korea het probeer om van rugby weer ’n Olimpiese sport te maak, toe hulle die Olimpiese Somerspele 1988 in Seoel aangebied het. Roh Tae-woo, die destydse Suid-Koreaanse president, was ’n voorstander van dié idee. Suid-Korea het in 1988 amptelik by die IRVR aangesluit en aan die Rugbywêreldbeker 1991-kwalifisering deelgeneem, maar drie nederlae teen Wes-Samoa, Japan en Tonga gely.

Van die 1990’s af het Japan in ’n onoorwinlike opponent ontpop tydens die Asiatiese Rugbykampioenskappe en daarmee ook in die rugbywêreldbekerkwalifiserings. In 1992 het die gasheer in Seoel ook teenoor Hongkong teruggeval en kon slegs die uitspeelwedstryd om die derde plek haal, wat hulle teen Taiwan gewen het. Tydens die Asiatiese Rugbykampioenskap 1994, wat deel was van die Rugbywêreldbeker 1995-kwalifisering, het Suid-Korea die eindstryd gehaal, maar hulle is deur Japan geklop, wat vir die hooftoernooi in Suid-Afrika kon kwalifiseer.

Die Asiatiese Rugbykampioenskappe in 1996, 1998 en 2000 het Suid-Korea telkens as naaswenner agter Japan afgesluit. Die 1998-toernooi is in ag geneem vir die Rugbywêreldbeker 1999-kwalifisering en die Suid-Koreaners het as naaswenner die uitspeelrondte gehaal, waar hulle teen Nederland te staan gekom het. Hulle het met ’n algehele telling van 108–45 geseëvier en in die daaropvolgende rondte teen Tonga te staan gekom. Suid-Korea het egter met ’n algehele telling van 41–140 vasgeval.

### In die nuwe millennium

Japan teen Korea tydens die Asiatiese Rugbykampioenskap in 2016
In 2002 het Suid-Korea tydens die Rugbywêreldbeker 2003-kwalifisering ná twee nederlae teen Japan en twee oorwinnings oor Taiwan die uitspeelrondte gehaal, maar hulle het dié keer teen Tonga met 0–194 vasgeval. Tydens die daaropvolgende Asiatiese Rugbykampioenskap het hulle ná maklike oorwinnings oor Taiwan en Hongkong, asook ’n naelskraapse oorwinning oor Japan die vyfde Asiatiese titel ingepalm.

Tydens die Asiatiese Rugbykampioenskap 2004 het die span ná ’n maklike oorwinning oor Taiwan die eindstryd gehaal, maar hulle is eweneens deur Japan geklop. Die Asiatiese Rugbykampioenskap 2006/07 was gelyktydig die vastelandse Rugbywêreldbeker 2007-kwalifisering en die Suid-Koreaners het ná ’n oorwinning oor Hongkong en ’n nederlaag teen Japan die uitspeelrondte gehaal, maar hulle is weereens deur Tonga met 3–85 geklop.

Die Asiatiese Rugbykampioenskap is van 2008 af jaarliks in die Top 5 tussen vyf spanne beslis met een promosie en relegasie elk en is van daar af "Asiatiese Vyfnasies" genoem. Suid-Korea het die eerste toernooi met ’n nederlaag teen Japan afgeskop, waarna hulle die debutante Kasakstan en die Arabiese Golfspan, asook Hongkong kon klop. Tydens die Asiatiese Vyfnasies 2009 is Suid-Korea naas Japan ook deur Kasakstan geklop en moes met die derde plek tevrede wees. Die Asiatiese Vyfnasies 2010 was deel van die Rugbywêreldbeker 2011-kwalifisering, Suid-Korea is egter ná vier nederlae na afdeling een gerelegeer.

Een jaar later het die span regstreekse promosie behaal ná maklike oorwinnings oor Filippyne in die halfeindstryd en Singapoer in die eindstryd. Daarna het hulle in 2012 en 2013 elk die tweede plek agter Japan behaal. Een jaar later was dié toernooi deel van die Rugbywêreldbeker 2015-kwalifisering, maar Suid-Korea kon slegs Sri Lanka en Filippyne klop, terwyl hulle deur Japan en Hongkong verslaan is en sodoende die uitspeelwedstryde misgeloop het.

Die Asiatiese Rugbykampioenskappe in 2015, 2016 en 2017 kon Suid-Korea slegs in die derde plek agter Japan en Hongkong afsluit. Die Asiatiese Rugbykampioenskappe in 2018 en 2019 het as Rugbywêreldbeker 2019-kwalifisering gedien; aangesien die Japanners as gasheer reeds vir die toernooi gekwalifiseer was, het hulle nie daaraan deelgeneem nie. Suid-Korea kon dié toernooie egter slegs as naaswenner agter Hongkong afsluit en het sodoende die uitspeelwedstryd misgeloop.

As gevolg van die reisbeperkings tydens die wêreldwye Covid-19-pandemie het die Suid-Koreaanse span in 2020 en 2021 nie in ’n enkele wedstryd gespeel nie. Aangesien die Asiatiese Rugbykampioenskappe in 2022 en 2023 deel was van die Rugbywêreldbeker 2023-kwalifisering het Japan nie daaraan deelgeneem nie, maar Suid-Korea het weer telkens as naaswenner agter Hongkong geëindig.

Kleure en embleem
-----------------

Suid-Korea speel tradisioneel in ’n donkerblou trui met rooi kleuraksente, wit broeke en donkerblou sokkies. Hul alternatiewe trui is wit met donkerblou kleuraksente, donkerblou broeke en donkerblou sokkies.

Die huidige truiverskaffer is die Suid-Koreaanse sportuitruster Pro-Specs en die truiborg is die Suid-Koreaanse finansiële maatskappy OK Financial Group. Die beheerliggaam se kenteken verskyn op die regterbors, die truiverskaffer se kenteken links en die borgkenteken in die middel.

Die Koreaanse Rugbyunie se kenteken toon ’n gestileerde alteaboompie (*Hibiscus syriacus*, ook "Roos van Saron" genoem) in pienk met die belettering *Korea Rugby* in Engels.

Tuisstadion
-----------

Suid-Korea se tradisionele tuisstadion vir rugby is die Incheon Namdong Asiad Rugbyveld in Incheon naby die hoofstad Seoel.

Toetswedstryde
--------------

Suid-Korea het 95 van sy 155 toetswedstryde gewen, ’n wenrekord van 61,29%. Suid-Korea se statistieke in toetswedstryde teen alle lande, in alfabetiese volgorde, is soos volg (korrek in Maart 2023)

| Teen | Gespeel | Gewen | Verloor | Gelykop |  % Gewen |
| --- | --- | --- | --- | --- | --- |
|
|  Arabië | 3 | 1 | 2 | 0 | 33,33 |
| Vlag van Australië Australië | 1 | 0 | 1 | 0 | 0,00 |
| Vlag van Chili Chili | 2 | 1 | 1 | 0 | 50,00 |
| Vlag van Filippyne Filippyne | 3 | 3 | 0 | 0 | 100,00 |
| Vlag van Hongkong Hongkong | 34 | 16 | 18 | 0 | 47,05 |
| Vlag van Japan Japan | 41 | 7 | 33 | 1 | 18,29 |
| Vlag van Kasakstan Kasakstan | 5 | 3 | 2 | 0 | 60,00 |
| Vlag van Maleisië Maleisië | 12 | 12 | 0 | 0 | 100,00 |
| Vlag van Nederland Nederland | 2 | 1 | 1 | 0 | 50,00 |
| Vlag van Nieu-Seeland Nieu-Seelandse Universiteitspan | 1 | 0 | 1 | 0 | 0,00 |
| Vlag van Republiek van China Taiwan | 14 | 14 | 0 | 0 | 100,00 |
| Vlag van Samoa Samoa | 1 | 0 | 1 | 0 | 0,00 |
| Vlag van Singapoer Singapoer | 8 | 7 | 1 | 0 | 87,50 |
| Vlag van Sri Lanka Sri Lanka | 9 | 9 | 0 | 0 | 100,00 |
| Vlag van Thailand Thailand | 10 | 8 | 1 | 1 | 85 |
| Vlag van Tonga Tonga | 6 | 0 | 6 | 0 | 0,00 |
| Vlag van Verenigde Arabiese Emirate Verenigde Arabiese Emirate | 2 | 2 | 0 | 0 | 100,00 |
| Vlag van Volksrepubliek China Volksrepubliek China | 1 | 1 | 0 | 0 | 100,00 |
| **Algeheel** | **155** | **95** | **68** | **2** | **61,29** |

Rekords
-------

### Wêreldbekerrekord

| Jaar | Uitslag |
| --- | --- |
| 1987 | Nie genooi nie |
| 1991 | Nie gekwalifiseer nie |
| 1995 | Nie gekwalifiseer nie |
| 1999 | Nie gekwalifiseer nie |
| 2003 | Nie gekwalifiseer nie |
| 2007 | Nie gekwalifiseer nie |
| 2011 | Nie gekwalifiseer nie |
| 2015 | Nie gekwalifiseer nie |
| 2019 | Nie gekwalifiseer nie |
| 2023 | Nie gekwalifiseer nie |
| 2027 | N.v.t. |
| 2031 | N.v.t. |

### Asiatiese Rugbykampioenskappe

Die Koreaanse nasionale rugbyspan neem sedert 1969 aan die Asiatiese Rugbykampioenskap deel en het sedertdien vier titels gewen.

* Toernooititels (4): 1986, 1988, 1990, 2002

### Ander toetswedstryde

Vanweë sy laat vestiging het Suid-Korea gedurende die amateurtydperk min toere volgens die ou tradisie onderneem, aangesien dit teen die jaar 2000 tot ’n einde gekom het. Deesdae is toetswedstryde teen die spanne van die Suidelike Halfrond tweekeer per jaar moontlik. Gedurende Juniemaand se midjaarrugbytoetsreeks en gedurende Novembermaand se eindjaarrugbytoetsreeks. In teenstelling met die meeste ander rugbylande speel Suid-Korea nie vir enige trofee teen sy opponente nie.

Spelers
-------

### Huidige span

Die volgende spelers het Korea se span tydens die Asiatiese Rugbykampioenskap 2015 gevorm:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Agterspelers

| Speler | Posisie | Klub |
| --- | --- | --- |
| Shin Ki-chul | Skrumskakel | POSCO |
| Lee Myung-jun | Skrumskakel | KAFAC |
| Park Wan-young | Skrumskakel | KEPCO |
| Lee Eu-dum | Losskakel | POSCO |
| Lee Eu-tteum | Losskakel | POSCO |
| Oh Youn-hyung | Losskakel | KEPCO |
| Jegal Bin | Senter | Urayasu D-Rocks |
| Kim Nam-uk | Senter | KEPCO |
| Kim Sung-soo | Senter | KEPCO |
| Kim Gwong-min | Vleuel | KEPCO |
| Park Han-gyul | Vleuel | Koreaanse Rugbyunie |
| Chang Yong-heung | Vleuel | Yonsei-universiteit |
| Jang Seong-min | Heelagter | KAFAC |
| Nam Young-soo | Heelagter | KAFAC |

 | Voorspelers

| Speler | Posisie | Klub |
| --- | --- | --- |
| Kim Jeep | Haker | KAFAC |
| Na Kwan-young | Haker | KAFAC |
| Kim Min-kyu | Haker | KAFAC |
| Shin Dong-won | Stut | Kintetsu Liners |
| Son Young-ki | Stut | POSCO |
| Kim Kwang-sik | Stut | Mie Honda Heat |
| Koo Ji-Won | Stut | Sunwolves |
| Park Sung-ku | Stut | Kubota Spears Funabashi Tokyo Bay |
| Kim Ho-bum | Slot | Kubota Spears Funabashi Tokyo Bay |
| Han Kun-kyu | Slot | KEPCO |
| Youn Kwon-woo | Slot | Yokogawa Musashino Atlastars |
| Jang Seok-hwan | Slot | KAFAC |
| Park Soon-chai | Slot | NTT DoCoMo Red Hurricanes Osaka |
| Kim Hyun-soo | Losvoorspeler | KEPCO |
| Yun Il-han | Losvoorspeler | Dankook-universiteit |
| Hwan In-jo | Losvoorspeler | KEPCO |
| Kim Jeong-min Kaptein | Losvoorspeler | KEPCO |
| Son Min-su | Losvoorspeler | Kyung-Hee-universiteit |
| Lee Young-seung | Agsteman | Hino Red Dolphins |

 |

### Bekende spelers

Tot dusver is nog geen Suid-Koreaanse speler in Wêreldrugby se Heldesaal opgeneem nie.

### Spelerstatistieke

Vervolgens die belangrikste statistieke van Korea se spelers. Die spelers wat met \* gekenmerk is, is nog aktief en kan hul statistieke verbeter.

(Korrek teen Mei 2020)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Meeste toetswedstryde| Rang | Naam | Tydperk | Toetswedstryde |
| --- | --- | --- | --- |
| 01 | Sung-soo Kim | 2005–2017 | 19 |
| 02 | Youn-hyung Oh | 2003–2018 | 17 |
| 03 | Young-hun Yang | 2003–2014 | 14 |
| 04 | Min-suk Yoo | 1996–2004 | 14 |
| 05 | Youn-kwon Woo | 2005–2016 | 13 |
| 06 | Dong-ho Kang | 1994–2002 | 13 |
| 07 | Jin-bae Park | 1996–2002 | 12 |
| 08 | Kwang-moon Lee | 2003–2014 | 12 |
| 09 | Dong-sun Kim | 1996–2004 | 12 |
| 10 | Chul-woong Kwan | 1996–2006 | 10 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Meeste punte aangeteken| Rang | Naam | Tydperk | Punte |
| --- | --- | --- | --- |
| 01 | Youn-hyung Oh | 2003–2018 | 98 |
| 02 | Jae-sung Kim | 1998–2002 | 77 |
| 03 | Jin-wook Lee | 1998–2002 | 65 |
| 04 | Hyung-ki Kim | 1998–2005 | 45 |
| 05 | Chang-kyu Shin | 1986–1990 | 29 |
| 06 | Seong-min Jang | 2012–2019 | 25 |
| 07 | Hwan-myung Yong | 1994–2002 | 25 |
| 08 | Je-gal Bin | 2012–2016 | 20 |
| 09 | Jun-ki Hong | 2008–2008 | 20 |
| 10 | Sung-soo Kim | 2005–2017 | 20 |

 | 

Meeste drieë gedruk| Rang | Naam | Tydperk | Drieë |
| --- | --- | --- | --- |
| 01 | Jin-wook Lee | 1998–2002 | 13 |
| 02 | Hyung-ki Kim | 1998–2005 | 09 |
| 03 | Seong-min Jang | 2012–2019 | 05 |
| 04 | Jin-bae Park | 1996–2002 | 04 |
| 05 | Yeon-ki Kim | 1988–1994 | 03 |
| 06 | Chang-min Park | 2000–2007 | 03 |
| 07 | Young-choon Kim | 1988–1996 | 02 |
| 08 | Keun-hyun Kim | 2003–2013 | 02 |
| 09 | Tae-il Woo | 1998–2002 | 02 |
| 10 | Baie spelers met een drie elk |

 |

Afrigters
---------

Die volgende persone het al as hoofafrigters van die Suid-Koreaanse nasionale rugbyspan gedien:

| Naam | Tydperk |
| --- | --- |
| Vlag van Suid-Korea Seo Chun-oh | 2004 |
| Vlag van Suid-Korea Cho Sung-chul | 2005 |
| Vlag van Suid-Korea Kim Do-hyun | 2006 |
| Vlag van Suid-Korea Song No-il | April 2006 |
| Vlag van Suid-Korea Moon Young-chan | 2006–2007 |
| Vlag van Suid-Korea Chung Hyung-suk & Seo Chun-oh | November 2006–2007 |
| Vlag van Suid-Korea Choi Chang-ryul | sedert April 2018 |

Sien ook
--------


|  |  |
| --- | --- |
|  | ***Rugbyportaal*** |